บาทเปิด 29.33/35 คาดแกว่งแคบ
ธนาคารกรุงศรีอยุธยา รายงาน เงินบาทเปิด 29.33/35 คาดวันนี้แกว่งแคบ จับตาทุนไหลเข้า
27 มี.ค. 2556

ธนาคารกรุงศรีอยุธยา รายงาน เงินบาทเปิด 29.33/35 คาดวันนี้แกว่งแคบ จับตาทุนไหลเข้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.33/35 บาท/ดอลลาร์ ทรงตัวจากเย็นวานนี้ที่ปิดตลาดในระดับเดียวกันที่ 29.33/35 บาท/ดอลลาร์
"มองว่าการเคลื่อนไหวของเงินบาทคงแกว่งตัวอยู่ในกรอบแคบๆ วันนี้น่าจะเป็นการสู้กันระหว่าง inflow กับแรงซื้อดอลลาร์ปิดงวดของบริษัทญี่ปุ่น คงเป็นไปจนถึงวันศุกร์ วันนี้บาทคงไม่น่าไปไหนไกล" นักบริหารเงินระบุ
ปัจจัยที่ส่งผลต่อค่าเงินบาทโดยตรงในวันนี้มาจากเรื่องของเงินทุนไหลเข้าเป็นหลัก ขณะที่ปัจจัยต่างประเทศอื่นๆ เช่น กรณีของไซปรัส ยังเป็นการออกมาให้ความเห็นรายวันที่มีแรงกระเพื่อมของข่าวบ้างแต่เริ่มซาลงไป เพราะสุดท้ายแล้วไซปรัสคงไม่ปล่อยให้ประเทศล้ม
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.30-29.40 บาท/ดอลลาร์